Keikyän riippusilta

Keikyän riippusilta on Sastamalassa sijaitseva, Kokemäenjoen ylittävä jalankulun ja pyöräilyn silta ja Suomen pisin puurakenteinen riippusilta. Sen kannen pituus on 228 m ja leveys 165 cm. Kokonaispituus Destian tiedoissa on 252,1 m.
Silta yhdistää Peevolan kylän entisen Äetsän kunnan keskustaajamaan Pehulaan ja kulkee Äetsän voimalaitoksen itäpuolella.Riippusilta, Sastamalan kylät sivusto. Viitattu 24.9.2014.Kokemäenjoen voimalaitokset, RKY, Museovirasto. Viitattu 24.9.2014.

Silta rakennettiin vuonna 1948 silloisen Keikyän kunnan ja seudun suurimman työnantajan Finnish Chemicalsin rahoituksella. Vuonna 1957 silta särkyi myrskyssä, mutta se korjattiin ja vahvistettiin heti.

Kesällä 2018 valmistuneessa Destian tarkastusraportissa todettiin sillan tarvitsevan välittömien toimien ohella peruskorjauksen kolmen vuoden kuluessa tai sitä uhkaisi käyttökielto. Sillan korjausurakan otti vastuulleen perinneyhdistys Keikyän Perikunta, joka on vuonna 1981 lakkautetun Keikyän kunnan kyläyhdistysten kattojärjestö. Sillan korjaustyö tehtiin talkoilla, jotka aloitettiin keväällä 2020.  Silta avattiin yleisölle lokakuun lopussa 2020. Sillan kunnostamiseen tehtiin noin 12 000 talkootyötuntia. Keikyän Perikunta sai tehdystä työstä Sastamalan kaupungin vuoden 2020 kulttuuripalkinnon.

Lähteet

Luokka:Kokemäenjoen sillat
Luokka:Sastamalan nähtävyydet
Luokka:Sastamalan rakennukset ja rakennelmat
Riippusilta
Luokka:Suomen jalankulku- ja pyöräilysillat
Luokka:Suomen puusillat